Etablering af havedam - sådan gør du | Dagens Bolignyt
To "vand-eksperter" fra Bauhaus giver dig her deres bedste råd til etablering af havedam. Når du indretter din have med vand, skaber du mange nye muligheder for at bruge haven, til glæde for børn og barnlige sjæle, for dyrelivet, for dine planter og for klimaet.
Etablering af havedam - sådan gør du.
Ifølge en af Bauhaus vandeksperter, Holger Jepsen, kan vand i haven kan skabe hygge og tiltrække masser af insekter, padder og fugle – og virker beroligende at se på og lytte til. Og det er forholdsvist nemt at etablere en lille havedam.
– Du kan få et smukt vandmiljø med meget få virkemidler. Alt du skal bruge er en murerspand, som du graver ned eller en flot trætønde, du planter til med vandplanter. De vokser i netkurve eller stofposer, som forhindrer jorden i at flyde ud og forurene vandet. Variér planterne, så du har høje græsser og flydende planter sammen, siger han.
Du kan også indrette en naturligt udseende dam med planter og bløde kanter – det gør du nemmest ved at grave et formstøbt bassin ned og plante det til med smukke vandplanter. Eller du kan gå efter et minimalistisk og stringent spejlbassin med skarpe kanter i sten.
– Havedammen skal placeres i delvis skygge. Planterne har brug for en del sol, mens solen forringer vandkvaliteten med varmt og iltfattigt vand. Placer ikke havedammen direkte under træer eller buske – blade i vandet forringer også vandkvaliteten, siger Holger Jepsen.
– I en havedam har du brug for pumper og filtre til at ilte vandet og skabe vandcirkulation og eventuelt damsugere, der fjerner skidt og snavs. Vælger du at benytte kemiske midler til at holde havedammen ren med, så tænk på at vælge kemi, der er skånsomt mod naturen og dyrelivet. Gå for eksempel efter vores miljømærke Pro Planet, der sikrer dig det grønne valg, siger han.
Vand i haven til børn
– Et udespa behøver ikke være en kæmpe investering. I Bauhaus kan du få et oppusteligt udespa fra omkring 4.000 kroner. Og du kan få luksusudgaven med plads til 8 personer, undervandslys, vandfald, massage og musikanlæg til 75.000 kroner – og så har vi selvfølgelig alt derimellem, siger produktgruppechef Vickie Dahl Matzen.